2014.7.9. Az Európai Unió Hivatalos Lapja L 200/21 A BIZOTTSÁG VÉGREHAJTÁSI HATÁROZATA (2014. július 7.) a vadon élő sertésekben előforduló afrikai sertéspestis Litvánia és Lengyelország egyes területein történő felszámolására irányuló tervek jóváhagyásáról (az értesítés a C(2014) 4551. számú dokumentummal történt) (Csak a litván és a lengyel nyelvű szöveg hiteles) (2014/442/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EGK irányelv módosításáról szóló, 2002. június 27-i 2002/60/EK tanácsi irányelvre (!) és különösen annak 16. cikkére, mivel: (1) — A 2002/60/EK irányelv bevezeti az afrikai sertéspestis elleni védekezésre irányuló uniós minimumintézkedéseket, többek között az abban az esetben alkalmazandó intézkedéseket is, ha az afrikai sertéspesti vadon élő sertéseknél való előfordulása megerősítést nyert. (2) — 2014 elején Litvánia és Lengyelország megerősítette az afrikai sertéspestis vadon élő sertéseknél való előfordulását a belarusz határ közelében fekvő területeken, és a 2002/60/EK irányelvben foglaltaknak megfelelően a betegség leküzdését szolgáló intézkedéseket fogadott el. A betegség leküzdését szolgáló megfelelő intézkedések meghatáro- zása és a betegség elterjedésének megakadályozása érdekében a 2014/178/EU bizottsági végrehajtási határozat () melléklete megállapítja a magas kockázatot jelentő területek uniós jegyzékét. Az említett melléklet I. és II. része felsorolja Litvánia és Lengyelország azon területeit, melyeken felszámolási terveket kell végrehajtani. (3) — Az epidemiológiai helyzetre való tekintettel a 2002/60/EK irányelvnek megfelelően Litvánia és Lengyelország benyújtotta a Bizottságnak az afrikai sertéspestisnek az e tagállamok érintett területein történő felszámolására irányuló tervét. (4) — A Bizottság megvizsgálta a Litvánia és Lengyelország által benyújtott terveket, és megállapította, hogy azok megfe- lelnek a 2002/60/EK irányelvnek. (5) — Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, ELFOGADTA EZT A HATÁROZATOT: 1. cikk A Litvánia által 2014. április 22-én benyújtott, az afrikai sertéspestisnek a 2014/178/EU végrehajtási határozat mellékle- tében meghatározott területeken való felszámolására vonatkozó tervet a Bizottság jóváhagyja. 2. cikk A Lengyelország által 2014. május 14-én benyújtott, az afrikai sertéspestisnek a 2014/178/EU végrehajtási határozat mellékletében meghatározott területeken való felszámolására vonatkozó tervet a Bizottság jóváhagyja. 3. cikk Litvánia és Lengyelország hatályba lépteti az 1. és a 2. cikkben említett tervek végrehajtásához szükséges törvényi, rende- leti és közigazgatási rendelkezéseket. () HLL 192., 2002.7.20., 27. o. () A Bizottság 2014. március 27-i 2014/178/EU határozata az egyes tagállamokban előforduló afrikai sertéspestissel kapcsolatos járvány- ügyi intézkedésekről (HL L 95., 2014.3.29., 47. 0.).